****

**REPUBLIKA HRVATSKA**

**SISAČKO-MOSLAVAĆKA ŽUPANIJA**

**OPĆINA LIPOVLJANI**

**OPĆINSKI NAČELNIK**

KLASA: 604-01/23-01/01

URBROJ: 2176-13-02-23-01

Na temelju članka 4. Pravilnika o stipendiranju studenata Općine Lipovljani (Službeni vjesnik, broj: 58/19), Općinski načelnik Općine Lipovljani raspisuje

**N A T J E Č A J**

**za dodjelu stipendija studentima na području Općine Lipovljani**

Predmet ovoga natječaja je dodjela stipendija studentima s područja Općine Lipovljani.

Raspisuje se natječaj za dodjelu stipendija sukladno Pravilniku o stipendiranju studenata Općine Lipovljani.

Dodjeljuje se **pet** stipendija redovnim studentima.

Pravo sudjelovanja na natječaju imaju redovni studenti koji ispunjavaju sljedeće uvjete:

* da su državljani Republike Hrvatske,
* da imaju prebivalište na području Općine Lipovljani najmanje deset godina,
* da stipendiju ne primaju po nekom drugom osnovu.

Korisnicima stipendije kojima se stipendija dodijeli na temelju ovoga natječaja pravo na isplatu stipendije počinje teći u mjesecu nakon potpisivanja ugovora.

Mjesečni iznos stipendije je 92,91 € (700,00 kn) i ne isplaćuje se za mjesece srpanj i kolovoz.

Za akademsku godinu 2023./24. početak isplate stipendije je prvi naredni mjesec nakon potpisivanja ugovora.

Postupak dodjele stipendije, kriteriji za dodjelu stipendije, kao i prava i obveze korisnika stipendije utvrđeni su Pravilnikom o stipendiranju studenata Općine Lipovljani.

Prijave na natječaj dostavljaju se u roku od 15 dana od dana objave natječaja na adresu: Općina Lipovljani, Jedinstveni upravni odjel, Trg hrvatskih branitelja 3, s naznakom „za natječaj za dodjelu stipendija studentima“. Prijave dostavljene izvan roka neće se uzimati u razmatranje.

Uz prijavu za natječaj potrebno je priložiti:

* Potvrdu visokoobrazovne institucije o redovitom upisu u školsku/akademsku godinu 2023./2024., u svrhu ostvarivanja prava na stipendiju;
* Uvjerenje o prebivalištu studenta iz kojeg će biti vidljivo da je prebivalište studenta najmanje deset godina na području Općine Lipovljani;
* dokaz o hrvatskom državljanstvu - presliku domovnice ili osobne iskaznice;
* prosjek neto plaća za prvih osam mjeseci tekuće kalendarske godine za svakog zaposlenog člana kućanstva;
* potvrdu nadležne porezne uprave o visini dohotka za sve članove zajedničkog kućanstva za prvih osam mjeseci tekuće kalendarske godine;
* izjavu o broju članova zajedničkog kućanstva ovjerenu kod javnog bilježnika;
* za studenta prve godine studija - preslik svjedodžbe četvrtog razreda srednje škole i završnog ispita – državne mature;
* za studenta od druge godine studija i dalje - prijepis ocjena položenih ispita u prethodnoj godini obrazovanja;
* za studenta koji je dijete poginulog, umrlog ili nestalog hrvatskog branitelja - dokaz o statusu poginule, umrle i nestale osobe koji izdaje nadležno tijelo državne uprave;
* za studenta kojemu je jedan/oba roditelja umro kao dokaz priložiti smrtni list roditelja odnosno rodni list studenta ili potvrdu nadležnog tijela o nestaloj osobi;
* za korisnike zajamčene minimalne naknade - potvrdu nadležne ustanove o korištenju navedene naknade;
* za nezaposlene - potvrdu Hrvatskog zavoda za zapošljavanje o nezaposlenosti jednog/oba roditelja

Obrazac prijave nalazi se na web stranici Općine Lipovljani.

Odluku o dodjeli stipendija donosi Općinski načelnik Općine Lipovljani, a svi sudionici natječaja bit će obaviješteni o izboru korisnika stipendije u roku od 15 dana od dana donošenja Odluke o izboru.

Za sve dodatne informacije u vezi ovog natječaja zainteresirani se mogu obratiti Jedinstvenom upravnom odjelu Općine Lipovljani u radnom vremenu od 7,30 do 15,30 sati, na adresi Trg hrvatskih branitelja 3 ili na telefon 676 – 933.

OPĆINSKI NAČELNIK

Nikola Horvat